Diari Oficial de la Generalitat Valenciana


Sumari del DOGV 5740, del 11-04-2008 (2008/4162)

ORDE de 5 març de 2008, de la Conselleria d'Agricultura, Pesca i Alimentació, per la qual s'establixen ajudes a la inversió en explotacions ramaderes.
------------------------------------------------------------------------------------------------------------------------------------------------------

### Dades del document

Número de DOGV
:   5740

Data del DOGV
:   11-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/4162


Data del document
:   05-03-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * sector agrari
    * explotació agrària

ORDE de 5 març de 2008, de la Conselleria d'Agricultura, Pesca i Alimentació, per la qual s'establixen ajudes a la inversió en explotacions ramaderes. [2008/4162]  
L'activitat ramadera de la Comunitat Valenciana va patir una important transformació durant els anys compresos entre les dècades seixanta i huitanta del segle passat, a causa de la intensificació dels sistemes de producció. Com a conseqüència, es van construir granges que hui es troben obsoletes pel que fa a la distribució i l'equipament.  
La necessitat d'incorporar noves tecnologies en instal·lacions i equips de granges es fa patent en els aspectes del procés productiu en què han aparegut noves normes que, en els últims anys, exigixen la realització d'inversions. Els camps més evidents, per les necessitats d'abordar programes d'actuació, són el tractament i la gestió de purins i fems d'origen animal i, en general, de reducció de l'impacte ambiental de les explotacions ramaderes, la incorporació d'instal·lacions i equips i la realització d'inversions que incrementen la bioseguretat de les granges millorant les seues condicions higienicosanitàries, i la millora del benestar dels animals allotjats en les explotacions.  
La conselleria d'Agricultura, Pesca i Alimentació, conscient de les dificultats per a abordar este tipus d'inversions, generalment no productives a curt termini en les explotacions ramaderes, va establir en els passats exercicis un règim d'ajudes per a donar suport a les inversions necessàries per al sector ramader, d'acord amb la Llei de Ramaderia de la Comunitat Valenciana.   
Vista l'experiència adquirida durant els exercicis anteriors, es considera necessari realitzar diversos ajustaments sobre l'Orde de 28 de novembre de 2006, per mitjà de la qual es regulava este règim d'ajudes.   
La present orde s'adapta als requisits establits en el Reglament 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament 70/2001 (DOCE de 16.12.06), i conté modificacions d'orde purament administratiu, que no repercutixen en l'avaluació de la compatibilitat amb el mercat comú, respecte de l'orde anterior, per la qual cosa es manté el número de registre de l'ajuda, XA 34/2007.  
Estes ajudes tenen com a objecte finançar als titulars d'explotacions ramaderes que ho sol·liciten la inversió realitzada per a reduir l'impacte ambiental de les activitats ramaderes, millorar les condicions higièniques de les explotacions i del benestar dels animals de l'explotació i promoure l'extensificació i la traçabilitat.  
Per tot això, a proposta de la directora general de Producció Agrària,  
ORDENE  
Article 1  
S'establixen, Com a annex I d'esta disposició, les bases reguladores de la línia de la conselleria d'Agricultura, Pesca i Alimentació per la qual s'establixen ajudes a la inversió en explotacions ramaderes.   
S'establix, com a annex II, la llista d'inversions subvencionables de la present orde.  
S'establix, com a annex III, una taula d'equivalència d'unitats de bestiar major per espècie zootècnica.  
S'establix, com a annex IV, la llista de municipis amb la consideració de zona desfavorida.  
Article 2  
Es convoquen per a l'exercici 2008 les ajudes a què es fa referència en l'article 1.  
DISPOSICIONS ADDICIONALS  
Primera  
Es delega en la directora general de Producció Agrària la concessió i denegació de les ajudes previstes en esta orde.  
Segona  
Les ajudes regulades en esta orde es concediran a càrrec de l'aplicació pressupostària 11.64.52.1621.263.50.2, línia T3090. La dotació pressupostària per a la resolució d'expedients de la convocatòria de l'exercici 2008 és de 725.000 €.  
Tercera  
El termini de presentació de sol·licituds per a l'exercici 2008 serà d'un mes a partir de la publicació d'esta orde.  
DISPOSICIÓ DEROGATÒRIA  
Queda derogada l'Orde de 28 de novembre de 2006, de la conselleria d'Agricultura i Pesca i Alimentació, per la qual s'establixen ajudes a la inversió en explotacions ramaderes.  
DISPOSICIONS FINALS  
Primera  
Es faculta la directora general de Producció Agrària per a emetre els actes, les resolucions i les instruccions que siguen necessaris per a l'aplicació d'esta orde.  
Segona  
La present norma entrarà en vigor l'endemà de la publicació en el Diari Oficial de la Comunitat Valenciana.  
València, 5 de març de 2008  
La consellera d'Agricultura, Pesca i Alimentació,  
MARITINA HERNÁNDEZ MIÑANA  
Annex I  
Bases reguladores de la línia per la qual s'establixen ajudes a la inversió en explotacions ramaderes  
Apartat primer. Objecte de l'ajuda  
S'establix una línia d'ajudes per als titulars d'explotacions ramaderes de la Comunitat Valenciana que realitzen inversions amb l'objecte de la reducció de l'impacte ambiental de les activitats ramaderes o la millora de les condicions higièniques de les explotacions i/o del benestar dels animals de l'explotació.  
Les ajudes es destinaran a subvencionar la inversió realitzada pels titulars d'explotacions ramaderes per a:  
a) El tractament i la gestió de purins i fems d'origen animal i, en general, l'adquisició d'equipaments que estiguen destinats a aconseguir una reducció de l'impacte ambiental de l'activitat ramadera, segons la llista d'inversions de l'annex II, lletra a.  
b) La millora de les instal·lacions existents i la incorporació d'equipaments que incrementen la bioseguretat i traçabilitat de les granges millorant les seues condicions higienicosanitàries, segons la llista d'inversions de l'annex II, lletra b.  
c) La millora de les condicions de maneig i allotjament del bestiar, sempre que la inversió promoga l'extensificació i/o redunde en un increment del benestar dels animals allotjats en les instal·lacions, segons la llista d'inversions de l'annex II, lletra c.  
Apartat segon. Beneficiaris  
Podran ser beneficiaris d'ajudes els titulars d'explotacions ramaderes que complisquen la condició de petita i mitjana empresa, segons la definició de l'annex I del Reglament 70/2001, relatiu a l'aplicació dels articles 87 i 88 del Tractat CE a les ajudes estatals a les petites i mitjanes empreses, que estiguen inscrits en el Registre d'Explotacions Ramaderes de la Comunitat Valenciana creat per mitjà de la Llei 6/2003, de 4 de març, de Ramaderia de la Comunitat Valenciana, que ho sol·liciten. Estes exigències seran aplicables tant a persones físiques com jurídiques, així com a les comunitats de béns o qualsevol altre tipus d'unitat econòmica o patrimoni separat que, encara que no tinga personalitat jurídica, puguen dur a terme els projectes, les activitats o els comportaments o que es troben en la situació que motiva la concessió de la subvenció.  
Apartat tercer. Condicions de la inversió a subvencionar  
Les condicions mínimes exigides per a subvencionar les inversions recollides en esta línia d'ajudes seran les següents:  
a) L'explotació haurà de complir les condicions següents:  
a.1. Acreditar la seua viabilitat econòmica per mitjà d'un estudi realitzat per una empresa de consultoria especialitzada o per mitjà d'un informe econòmic prospectiu realitzat per un tècnic competent i independent. Esta valoració haurà de fer-se considerant les necessitats concretes del mercat en eixe moment i, en particular, les de la Comunitat Valenciana.   
Les explotacions ramaderes, per a ser considerades viables econòmicament, hauran de tindre una dimensió de 0,50 unitats de treball agrari com a mínim.   
a.2. Complir les normes mínimes en matèria de medi ambient de competència en ramaderia, higiene i benestar dels animals, o utilitzar este règim d'ajudes per a aconseguir el compliment.  
a.3. El titular de l'explotació haurà de tindre capacitat i competència professional adequada, avaluable per mitjà de 3 anys d'experiència o cursos d'incorporació a l'activitat agrària o d'especialització en ramaderia (amb un mínim acreditat de 150 hores lectives), o compromís d'adquirir-les en un termini màxim de 2 anys. En cas de sol·licitants que siguen persones jurídiques, comunitats de béns o qualsevol altre tipus d'entitat econòmica o patrimoni separat, totes les persones físiques que siguen membres d'estes hauran de posseir estos requisits.  
b) El titular de l'explotació acreditarà l'existència d'eixides comercials a la producció que serà objecte d'ajuda en cas de nous productes. L'avaluació del mercat es realitzarà per una empresa de consultoria especialitzada o per un organisme públic. En qualsevol cas, esta avaluació haurà de basar-se en dades recents, fer-se pública i valorar les necessitats concretes del mercat, en especial les eixides comercials que hi haja en eixe moment a la Comunitat Valenciana per als productes esmentats.  
c) No podran concedir-se ajudes que vulneren qualssevol prohibicions o restriccions imposades en reglaments del Consell pels quals s'establisquen les organitzacions comunes de mercat.  
d) L'ajuda no es concedirà per a substituir infraestructures o equips ja existents en l'explotació per altres de caràcter equivalent.  
e) Els titulars de les explotacions ramaderes beneficiats per les ajudes per a inversió en explotacions ramaderes hauran de destinar les noves instal·lacions i equips, la construcció i dotació de les quals hagen sigut finançades a càrrec d'esta línia d'ajudes, a l'exercici de l'activitat ramadera durant un període mínim de sis anys.  
Les despeses subvencionables podran incloure:  
1) La construcció, l'adquisició o la millora d'instal·lacions ramaderes.  
2) La compra o arrendament amb opció de compra per un període mínim de sis anys, de maquinària i equip, fins al valor de mercat del producte.  
3) Els costos generals relacionats amb les despeses indicades en els punts 1 i 2, com a honoraris d'arquitectes o enginyers, els estudis de viabilitat o l'adquisició de patents i llicències fins a un màxim del 10% de la suma de les quantitats recollides en els apartats 1 i 2.  
No es consideraran subvencionables, en els contractes d'arrendament amb opció de compra, les despeses com ara impostos, marge de l'arrendador, costos de refinançament dels interessos, despeses generals, despeses d'assegurança, etc.  
Apartat quart. Import de l'ajuda i límits pressupostaris  
El percentatge màxim d'ajuda pública, d'acord amb l'article 4 del Reglament 1857/2006, serà el següent:  
- El 40% de la inversió a zones normals i el 50% de la inversió a zones desfavorides.  
El volum màxim d'inversió anual objecte d'ajuda serà de 70.000,00 € per treballador de l'explotació, amb un límit màxim anual de 210.000,00 € per explotació. En tot cas, l'import màxim de l'ajuda concedida a una explotació determinada no haurà de superar 400.000 € per període de tres exercicis fiscals; este import podrà pujar a 500.000 € si l'empresa està situada en una zona desfavorida.  
Anualment es fixaran els imports globals màxims pels quals es podran concedir estes ajudes i les línies dels pressupostos generals de la Generalitat a què es carregarà cada grup d'ajudes.  
Si el conjunt de les ajudes sol·licitades supera els fons disponibles, es tindran en compte els criteris de preferència següents:  
- Explotacions que realitzen inversió en la reducció de l'impacte ambiental de la seua activitat: 20 punts.  
- Explotacions que realitzen inversió en la millora de les condicions higièniques de l'explotació: 15 punts.  
- Explotacions que realitzen inversió en la millora de les condicions de benestar animal de l'explotació: 10 punts.  
- Explotacions que realitzen inversió per a promoure l'extensificació o millorar la traçabilitat: 10 punts.  
- Explotacions prioritàries: 10 punts.  
- Formació del titular de l'explotació impartida per la conselleria d'Agricultura, Pesca i Alimentació en matèria de ramaderia, sempre que esta formació no haja sigut utilitzada per a complir el requisit establit en el punt a3 de l'apartat tercer: 10 punts (es comptabilitzarà 1 punt per cada 15 hores de formació, fins a un màxim de 10 punts).  
- Explotacions associatives: 5 punts.  
- Explotacions ubicades en zones desfavorides: 5 punts.  
- Explotacions qualificades sanitàriament: 5 punts.  
En el cas d'inversions que continguen més d'una de les finalitats previstes en els tres primers punts dels anteriors criteris de preferència, es valorarà a l'efecte de la baremació la corresponent a la major inversió auxiliable.  
Si, ordenades les sol·licituds segons l'anterior priorització, no hi ha fons disponibles per al mateix nivell de puntuació, tindran preferència en l'adjudicació les empreses que acrediten, amb anterioritat a la publicació de la norma per la qual es regulen les ajudes o subvencions, ocupar més percentatge de treballadors discapacitats en relació amb les respectives plantilles d'estes, o que es comprometen a contractar un percentatge més gran de treballadors discapacitats durant l'àmbit temporal de l'ajuda o subvenció. Si, efectuada esta classificació, no hi ha prou fons per a un grup de sol·licituds, estes s'ordenaran segons la data de registre d'entrada. En cas d'empat, s'ordenaran les sol·licituds segons els animals afectats pel programa, i s'atendran en primer lloc les sol·licituds a què afecte un nombre més gran d'unitats de bestiar major, segons les dades que consten en els registres oficials amb data l'últim dia de presentació de sol·licituds de l'exercici en què se sol·licita l'ajuda.  
Apartat cinqué. Presentació de sol·licituds  
Les sol·licituds d'ajuda es formalitzaran en instància degudament emplenada subscrita pel titular de l'explotació o pel representant legal que corresponga, dirigida a la directora general de Producció Agrària de la conselleria d'Agricultura, Pesca i Alimentació.   
Les instàncies podran presentar-se a qualsevol de les oficines de la conselleria d'Agricultura, Pesca i Alimentació de la Comunitat Valenciana, al marge de la possibilitat que es presenten als llocs i pels mitjans previstos en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de presentació que s'establisca en cada convocatòria anual.  
La sol·licitud es registrarà abans de l'inici de l'execució de la inversió per a les quals se sol·licita l'ajuda.   
En la sol·licitud s'inclourà el nom i la raó social del titular de l'explotació ramadera sol·licitant, així com una descripció del pla d'Inversió previst. S'hi adjuntarà la documentació següent:  
- Fotocòpia compulsada del NIF o CIF dels sol·licitants, així com de l'acreditació de la seua personalitat jurídica.  
- Acreditació de representativitat, si és el cas.  
- Sol·licitud de llicència municipal d'obres, quan es propose modificació de volums construïts.   
- Una memòria en què justificaran la necessitat d'inversió i s'especificaran les seues conseqüències sobre la reducció de l'impacte ambiental, la millora de les condicions sanitàries, la traçabilitat o el benestar dels animals.  
- Documentació acreditativa de la viabilitat econòmica de l'explotació, tal com s'establix en l'apartat tercer, condició a.1, d'esta orde.  
- Declaració de compliment de normes mínimes en matèria de medi ambient, higiene i benestar dels animals, tal com s'establix en l'apartat tercer, condició a.2 d'esta orde.  
- Justificació de la capacitat i competència professional adequada, segons s'establix en l'apartat tercer, condició a.3 d'esta orde.  
- Documentació acreditativa de l'existència d'eixides comercials per al producte objecte d'ajuda, segons s'establix en l'apartat tercer, condició b d'esta orde.  
- Una memòria detallada del programa d'Inversions a realitzar en què caldrà incloure:  
· Una descripció de les instal·lacions i equips de les granges abans de les millores previstes.  
· Una descripció de les infraestructures i equips nous que s'hagen d'instal·lar.  
· Una valoració econòmica detallada del cost de modernització de les instal·lacions, els equips i les inversions. A este efecte, quan l'import de la despesa subvencionable supere la quantia de 30.000 euros en el supòsit de cost per execució d'obra, o de 12.000 euros en el pretés subministrament de béns d'equip o prestació de servicis per empreses de consultoria o assistència tècnica, el beneficiari haurà de sol·licitar com a mínim tres ofertes de diferents proveïdors que no podran ser superiors al valor de mercat, amb caràcter previ a la contracció del compromís per a la prestació del servici o l'entrega del bé, llevat que per les especials característiques de les despeses subvencionables no hi haja en el mercat prou nombre d'entitats que el subministren o presten. L'elecció entre les ofertes presentades es realitzarà d'acord amb criteris d'eficiència i economia, i caldrà justificar expressament en una memòria l'elecció quan no recaiga en la proposta econòmica més avantatjosa.  
- Imprés d'alta de manteniment de tercers de la Generalitat acompanyat del certificat de l'entitat bancària de la titularitat del compte en què han d'efectuar-se els pagaments, en el cas d'altes, baixes o modificacions de les dades que es troben en poder del sistema d'informació comptable de la Generalitat.  
- Documentació que acredite el compliment de cada un dels criteris de preferència assenyalats en l'apartat quart que siguen aplicables al sol·licitant.  
- Declaració responsable del sol·licitant sobre el compliment de la normativa d'integració laboral de persones amb discapacitat o, si és el cas, l'exempció d'esta obligació, segons s'establix en el Decret 279/2004, de 17 de desembre, del Consell, pel qual es regulen procediments de contractació administrativa i de concessió de subvencions per al foment de l'ocupació de les persones amb discapacitat.  
- Declaració responsable de no trobar-se sotmés a les prohibicions per a obtindre la condició de beneficiari establides en l'article 13 de la Llei 38/2003, General de Subvencions.  
La presentació de la sol·licitud per part del beneficiari comportarà l'autorització a l'òrgan gestor per a demanar els certificats de trobar-se al corrent de les obligacions fiscals (Agència Tributària i Generalitat) i davant de la Seguretat Social.  
Apartat sisé. Procediment de concessió  
La instrucció del procediment de concessió de subvencions correspon a les direccions territorials de la conselleria d'Agricultura, Pesca i Alimentació, que realitzaran d'ofici totes les actuacions que troben necessàries per a la determinació, el coneixement i la comprovació de les dades en virtut de les quals haja de formular-se la proposta de resolució, i que hauran de remetre a l'òrgan col·legiat un informe d'avaluació de les sol·licituds.  
A la vista de l'informe d'avaluació, l'òrgan col·legiat realitzarà la proposta de concessió de les ajudes. Este òrgan estarà integrat per 3 membres: el cap del Servici d'Innovació i Tecnologia Ramadera, el cap de la Secció de Tecnologia Ramadera i el cap de la Secció de Foment Ramader.  
A la vista de la documentació aportada i la proposta de l'òrgan col·legiat, la consellera d'Agricultura, Pesca i Alimentació resoldrà la concessió d'estes ajudes d'acord amb el procediment previst en l'apartat quart. La resolució inclourà:  
- La concessió o denegació expressa de la subvenció, amb el termini que s'atorgue per a executar les inversions.  
- L'exigència de presentar en un termini de tres mesos, quan així s'exigisca en la normativa vigent, un projecte tècnic d'inversió.  
La no-presentació en termini de la documentació exigida suposarà la pèrdua de l'ajuda.  
El termini màxim per a resoldre i notificar la resolució del procediment no podrà superar els sis mesos des de la publicació de la convocatòria en el Diari Oficial de la Comunitat Valenciana. La falta de resolució expressa en este termini tindrà efecte desestimatori.  
Apartat seté. Realització de la inversió, procediment de control i pagament de les ajudes  
Les inversions i reformes seran realitzades i justificades davant de l'administració fins al dia 15 d'octubre de l'exercici pressupostari per al qual haja sigut concedida la subvenció, per mitjà de comunicació de finalització de la inversió, en què s'adjuntaran les factures de tercers corresponents a estes, així com els justificants bancaris de pagament.   
La presentació d'estos documents es realitzarà a les oficines de la conselleria d'Agricultura, Pesca i Alimentació, al marge de la possibilitat que es presenten als llocs i pels mitjans previstos en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
En cas de modificació de volums construïts es presentarà la llicència municipal d'obres.  
En el supòsit de modificacions substancials de les instal·lacions on es realitzen les activitats enumerades en l'annex 1 de la Llei 16/2002, d'1 de juliol, de Prevenció i Control Integrats de la Contaminació, hauran d'aportar resolució favorable de l'autorització ambiental integrada.  
A la vista dels documents aportats, la Direcció General de Producció Agrària autoritzarà el pagament de les ajudes pels conceptes previstos en la memòria descriptiva i amb el límit màxim del pressupost aprovat, independentment que el valor de la inversió siga superior, d'acord amb les factures justificades o els projectes aportats.  
Els servicis veterinaris de la conselleria d'Agricultura, Pesca i Alimentació duran a terme una inspecció a totes les explotacions sol·licitants per a comprovar el compliment de les condicions exigides a estes en la present orde.  
Apartat huité. Procediment de pagament parcial  
En totes les ajudes referides en esta orde es podran realitzar pagaments fraccionats parcials, amb justificació prèvia de la realització de la inversió corresponent, fins a un màxim del 60% de la subvenció total concedida per a eixe exercici.  
La justificació es realitzarà per mitjà de la presentació dels certificats corresponents i d'acord amb l'apartat seté d'esta orde.  
Apartat nové. Incompatibilitat de les ajudes  
La percepció de les ajudes previstes en estes bases reguladores per a la realització d'inversions en explotacions ramaderes és incompatible amb qualsevol altra ajuda de l'administració nacional o comunitària destinada a la mateixa finalitat i, en concret, amb les establides en el Reial Decret 613/2001.  
A este efecte, els servicis tècnics realitzaran comprovacions periòdiques.  
Apartat deu. Devolució de quantitats indegudament rebudes  
Segons s'establix en l'article 37.1 de la Llei 38/2003, General de Subvencions, procedirà el reintegrament de les quantitats percebudes i l'exigència de l'interés de demora des del moment del pagament de l'ajuda en els casos que s'hi preveuen.  
Quan la falta de justificació de la despesa subvencionable siga parcial, el reintegrament de la subvenció serà el que corresponga a estes despeses no justificades, sempre que el compliment de la subvenció s'aproxime de forma significativa a la satisfacció dels compromisos adquirits.   
El procediment de reintegrament de les quantitats percebudes es regirà pel que s'establix en el títol II de la Llei 38/2003, de 17 de novembre, General de Subvencions, i en les disposicions generals sobre procediments administratius que conté el títol VI de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Apartat onze. Revisió  
Tota alteració de les condicions tingudes en compte per a la concessió de l'ajuda o subvenció i, en tot cas, l'obtenció incompatible d'estes, a què es fa referència en l'apartat nové, podrà donar lloc a la modificació de la resolució concessiva.  
Apartat dotze. Normativa aplicable  
En tots els apartats relatius a esta orde d'ajudes, i quan hi haja dubtes d'interpretació respecte d'això, s'aplicarà la Llei 38/2003, de 17 de novembre, General de Subvencions, i el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.  
Annex II  
Llista d'inversions subvencionables de la línia per la qual s'establixen ajudes a la inversió en explotacions ramaderes  
a) Reducció d'impacte ambiental  
- Adquisició i muntatge, o construcció, de femers o basses, en els dos casos impermeables i estancs per a l'emmagatzemament i el tractament de fems i purins, correctament dissenyats.  
- Adquisició d'equips o maquinària per a la separació de fases, sòlida i líquida, de purins i fems: tamisos, filtres, filtres premsa, centrífugues, compactadors, etc.  
- Adquisició d'equips de filtració de líquids procedents de la separació de fases.  
- Adquisició d'equips o aparells per al tractament aerobi de purins i fems, per mitjà de sistemes mecànics: turbines (fixes o flotants), agitadors de paletes, etc.  
- Adquisició d'equips o aparells per al tractament aerobi de purins i fems, per mitjà de sistemes pneumàtics d'aireig: bufadors més difusors, compressors, brocs Venturi, etc.  
- Disseny, dimensionament i construcció de sistemes hidràulics per al tractament aerobi de purins i fems, amb tots els materials i equips necessaris: bassa, canonades, motors i bombes, etc.  
- Construcció o adquisició de digestors anaerobis amb aprofitament o sense del biogàs.  
- Construcció i/o adquisició d'equips de transferència iònica, electrofloculació o sistemes semblants, per al tractament de purins i fems.  
- Adquisició d'aparells de neteja d'aigua d'alta pressió i baix consum.  
- Adquisició d'aparells de neteja d'aire d'alta pressió.  
- Instal·lació d'abeuradors de cassoleta en compte dels de tetina o instal·lació de menjadores (de tipus tremuja holandesa o semblant) que porten incorporat l'abeurador i que eviten les pèrdues d'aigua.  
- Cobertura dels depòsits de purins i fems, per mitjà de sistemes reconeguts en el document BREF 2003 «Prevenció i control integrats de la contaminació (IPPC). Documentació de referència de millors tècniques disponibles en la cria d'aviram i porcs».  
b) Millora de la bioseguretat i condicions higienicosanitàries  
- Construcció de sales de control d'accessos, d'entrada obligatòria, amb vestidors, dutxes i la resta d'instal·lacions.  
- Construcció (o adquisició) de túnels o arcs de desinfecció.  
- Construcció de tanca que encercle les instal·lacions i que permeta el control d'accessos, amb tots els accessoris.  
- Construcció de guals sanitaris (gual inundable) a l'entrada d'explotació on s'aplicarà solució desinfectant.  
- Construcció de local de quarantena aïllat.  
- Arrebossat i/o lluït i revestiment de murs i cobertes a la cara interior de les explotacions.  
- Trasllat de les sitges de les granges, si es troben en una ubicació inadequada, fins al límit perimetral de l'explotació per a permetre la seua càrrega des de l'exterior.   
- Construcció de banys antiparasitaris en ramaderia extensiva.  
- Construcció o adquisició de mànegues de maneig i poltres d'immobilització i cures de bestiar extensiu.  
- Construcció de llatzeret o infermeria.  
- Construcció de local o moll d'embarcament, per a evitar l'entrada de camions, amb la corresponent infraestructura de corredors o equivalents.  
- Construcció de casetes aïllades i protegides d'accessos incontrolats, en el perímetre exterior de l'explotació, per a l'emmagatzemament de cadàvers fins a la seua retirada.  
-Adquisició de contenidors de cadàvers hermètics, que es localitzen a l'exterior de l'explotació, per a l'emmagatzemament temporal de cadàvers fins a la seua retirada.  
- Adquisició d'equips de neteja i desinfecció amb sistema de pressió i calfament d'aigua.  
- Instal·lació de teles ocellaires i/o mosquiteres, si és el cas.  
- Instal·lació de pediluvis.  
- Lectors de sistemes electrònics d'identificació animal.  
- Equips informàtics per a gestió de la identificació animal.  
c) Millora del benestar dels animals  
- Condicionament de sòl i dels enreixats en explotacions porcines per a adequar-se al Reial Decret 1135/02, sobre normes mínimes de protecció de porcs   
- Condicionament d'instal·lacions per a cria en grup de porques i bacones jóvens entre les quatre setmanes següents al cobriment i els set dies anteriors de la data prevista del part, amb les exigències d'espai establides en la normativa de benestar. Equipaments perquè cada bacona puga menjar prou, encara en presència d'altres animals que competisquen pel menjar.   
- Adequació de les cel·les dels verros al Reial Decret 1135/02.  
- Substitució de gàbies no preparades per gàbies preparades, segons els requisits de l'annex III del Reial Decret 3/2002, sobre normes mínimes de protecció de gallines ponedores.   
- En granges de ponedores amb sistemes de cria alternatius, adequació de les instal·lacions als requisits de l'annex IV del Reial Decret 3/2002, sobre normes mínimes de protecció de gallines ponedores.  
- Instal·lació d'equips i sistemes de refrigeració, calefacció, ventilació, humidificació i aïllaments tèrmics per a millorar les condicions tèrmiques dels animals i, en conseqüència, el seu benestar.  
- Instal·lació de sistemes d'il·luminació que garantisquen la presència de llum en dos terceres parts del dia, en cas de no disposar-ne (per exemple, en porcs, garantir llum de 9:00 a 17:00, i garantir almenys 40 luxs d'intensitat, segons la Directiva 91/630).  
Annex III  
Equivalència d'unitats de bestiar major segons espècies  
Bestiar Edat UBM  
Boví animal <12 mesos 0,60  
Boví animal >12 mesos 1,00  
Oví/Caprí reproductors 0,15  
Oví/Caprí engreix 0,05  
Equí reproductor 1,00  
Equí engreix 0,60  
Avícola ponedores 0,01  
Avícola broilers 0,005  
Avícola titots 0,03  
Avícola ànecs 0,02  
Avícola guatles 0,005  
Avícola faisans 0,01  
Avícola pintades 0,02  
Cunícola reproductors 0,01  
Cunícola engreix 0,005  
Porcí bacones en cicle tancat 0,96  
Porcí bacones en explotació de producció de garrins 0,25  
Porcí engreix 0,12  
Porcí transició de garrins 0,02  
Estruços reproductors 0,20  
Estruços engreix 0,12  
Apicultura rusc 0,15  
\* \* \* \* \*  
Anexo III  
Equivalencia de Unidades de Ganado Mayor según especies  
Ganado Edad UGM  
Bovino animal <12 meses 0,60  
Bovino animal >12 meses 1,00  
Ovino/caprino reproductores 0,15  
Ovino/caprino cebo 0,05  
Equino reproductor 1,00  
Equino cebo 0,60  
Avícola ponedoras 0,01  
Avícola broilers 0,005  
Avícola pavos 0,03  
Avícola patos 0,02  
Avícola codornices 0,005  
Avícola faisanes 0,01  
Avícola pintadas 0,02  
Cunícola reproductores 0,01  
Cunícola cebo 0,005  
Porcino cerdas en ciclo cerrado 0,96  
Porcino cerdas en explotación de producción de lechones 0,25  
Porcino cebo 0,12  
Porcino transición de lechones 0,02  
- Substitució de materials i equips en contacte amb animals, perjudicials, de difícil neteja i desinfecció o susceptibles de ferir o lesionar els animals, per altres que siguen acceptables en condicions d'ús.  
- Adquisició d'equips i sistemes d'alarmes per a la detecció de fallades en els sistemes de control ambiental i automatització.  
- Protecció d'equips i circuits elèctrics per a evitar descàrregues sobre els animals.  
- Instal·lació de punts d'aigua.  
- Instal·lació de pastor elèctric.  
- Sitges d'emmagatzemament de subproductes.  
- Adquisició de carros mescladors.  
Avestruces reproductores 0,20  
Avestruces cebo 0,12  
Apicultura colmena 0,15  
Annex IV  
Llista de municipis amb la consideració de zona desfavorida  
03801 Agres  
03962 Alcalalí  
03549 Alcócer de Planes  
03749 Alcoleja  
03698 Alfafara  
03374 Almudaina  
03044 Alqueria d'Asnar, L'  
03770 Balones  
03444 Benasau  
03334 Beniardá   
03324 Beniarrés  
03858 Benigembla  
03324 Benifallim  
03739 Benifato  
03535 Benilloba  
03826 Benillup  
03187 Benimantell  
03513 Benimarfull  
03136 Benimassot  
03677 Bolulla  
03360 Callosa d'En Sarrià  
03035 Castell de Castells  
03600 Cocentaina  
03066 Confrides  
03505 Quatretondeta  
03902 Facheca  
03645 Famorca  
03608 Gaianes  
03938 Gorga  
03445 Castell de Guadalest, El  
03072 L'Orxa  
03866 Millena  
03362 Muro de Alcoy  
03364 Penàguila  
03837 Planes  
03104 Polop  
03287 Relleu   
03387 Sella   
03208 Tàrbena   
03464 Tibi  
03739 Tollos  
03426 Torre de les Maçanes, La/ Torremanzanas  
03343 Vall d'Alcalà, La  
03364 Vall d'Ebo, La  
03505 Vall de Gallinera  
03693 Vall de Laguar  
12081 Atzeneta del Maestrat  
12737 Aín  
12245 Albocàsser  
12099 Alcudia de Veo  
12265 Alfondeguilla  
12640 Algimia de Almonacid  
12205 Almedijar  
12717 Altura  
12457 Arañuel  
12736 Ares del Maestre  
12951 Argelita  
12302 Ayódar  
12682 Azuébar  
12649 Barracas  
12625 Bejís  
12957 Benafer  
12466 Benafigos  
12633 Benasal  
12713 Benlloch  
12538 Canet lo Roig  
12644 Castell de Cabres  
12835 Castellfort  
12299 Castellnovo  
12834 Castillo de Villamalefa  
12225 Catí  
12401 Caudiel  
12020 Cervera del Maestre  
12015 Xert/Chert  
12296 Xodos/Chodos  
12151 Chóvar  
12502 Cinctorres  
12064 Cirat  
12767 Cortes de Arenoso  
12562 Costur  
12030 Coves de Vinromà, Les  
12824 Culla  
12150 Eslida  
12289 Espadilla  
12873 Fanzara  
12706 Figueroles  
12900 Forcall  
12839 Fuente la Reina  
12881 Fuentes de Ayódar  
12688 Gaibiel  
12292 Geldo  
12948 Herbés  
12351 Higueras  
12840 Jana, La  
12419 Jérica  
12323 Lucena del Cid  
12578 Ludiente  
12980 Mata, La  
12236 Matet  
12595 Montán  
12366 Montanejos  
12457 Morella  
12101 Navajas  
12007 Olocau del Rey  
12035 Palanques  
12810 Pavías  
12614 Pina de Montalgrao  
12380 Portell de Morella  
12375 Puebla de Arenoso  
12285 Pobla de Benifassà, La  
12206 Pobla Tornesa, La  
12537 Rossell  
12210 Sacañet  
12433 Salzadella, La  
12321 Sant Joan de Moró  
12494 Sant Mateu  
12353 San Rafael del Rio  
12700 Sarratella  
12826 Segorbe  
12595 Sierra Engarcerán  
12439 Soneja  
12076 Sot de Ferrer  
12043 Suera/Sueras  
12542 Teresa  
12314 Tirig  
12981 Toga  
12277 Todolella  
12243 Torás  
12812 Toro, El  
12585 Torralba del Pinar  
12324 Torre d'En Besora, La  
12655 Torre Endoménech  
12204 Torrechiva  
12267 Traiguera  
12157 Useres, Les/Useras  
12820 Vall d'Alba  
12763 Vall de Almonacid  
12705 Vallat  
12629 Vallibona  
12304 Vilanova d'Alcolea  
12267 Villafamés  
12291 Vilafranca/Villafranca del Cid  
12595 Villahermosa del Río  
12335 Villamalur  
12367 Villanueva de Viver  
12646 Villar de Canes  
12204 Villores  
12313 Vistabella del Maestrazgo   
12639 Viver  
12852 Zorita del Maestrazgo  
12881 Zucaina  
46033 Ademuz  
46625 Alcublas  
46993 Alpuente  
46781 Andilla  
46168 Anna  
46898 Aras de los Olmos  
46481 Ayora  
46663 Benagéber  
46338 Bicorp  
46166 Bolbaite  
46110 Calles  
46294 Camporrobles  
46972 Casas Altas  
46096 Casas Bajas  
46960 Castielfabib  
46197 Caudete de las Fuentes  
46196 Chella  
46924 Chelva  
46143 Chera  
46886 Chulilla  
46072 Cofrentes  
46415 Cortes de Pallás  
46008 Domeño  
46927 Dos Aguas  
46219 Enguera  
46195 Estubeny  
46347 Fuenterrobles  
46429 Gátova  
46379 Higueruelas  
46494 Jalance  
46332 Jarafuel  
46792 Loriguilla  
46705 Losa del Obispo  
46715 Millares  
46287 Navarrés  
46903 Puebla de San Miguel  
46283 Quesa  
46016 Requena  
46391 Siete Aguas  
46844 Sinarcas  
46241 Sot de Chera  
46896 Teresa de Cofrentes  
46247 Titaguas  
46680 Torrebaja  
46484 Tuéjar  
46956 Utiel  
46898 Vallanca  
46231 Venta del Moro  
46932 Villar del Arzobispo  
46711 Villargordo del Cabriel  
46902 Yátova  
46817 Yesa, La  
46835 Zarra